open-index/open-wikipedia-markdown huggingface dataset:
Not Fucking Around Coalition

**Not Fucking Around Coalition** (NFAC) զինված աֆրոամերիկացիների ազգայնական աշխարհազոր։ Թեև այն կապված է եղել Նոր սև հովազ կուսակցության հետ (), բայց հերքում է ցանկացած կապ Նոր սև հովազ կուսակցության կամ  Սև կյանքերը կարևոր են շարժման () հետ։ Աշխարհազորի ղեկավար Ջոն Ջեյ Ֆիջերալդ Ջոնսոնը, որը հայտնի է որպես Գրանդ Մասթեր Ջոն, ասում է, որ աշխարհազորը կազմված է «նախկին զինվորական հրաձիգներից»։ Ջոնսոնը 2016 թվականի ԱՄՆ նախագահական ընտրությունների անկախ թեկնածու է եղել։ Ջոն Ջեյ Ֆիջերալդ Ջոնսոնը հայտարարել է․ «Մենք սև աշխարհազոր ենք։ Մենք բողոքող չենք, մենք ցուցարար չենք, մենք չենք գալիս երգելու, չենք գալիս վանկարկելու։ Մենք դա չենք անելու»։

NFAC-ի կարգախոսն է՝ բռնությունն ու սպանությունը, ճնշման դեմ ընդունելի պատասխան են։ Ջոնսոնը հայտարարել է, որ «հավատում է բռնությանը» և ցանկանում է, որ Ամերիկայի յուրաքանչյուր աֆրոամերիկացի ունենա իր Վականդան։

## Գործունեություն
NFAC-ի անդամների առաջին հայտնվելը եղել է 2020 թվականի մայիսի 12-ին Ջորջիա նահանգի Բրունսվիկ քաղաքի շրջակայքում փետրվարին Ահմաուդ Արբերիի սպանության կապակցությամբ տեղի ունեցող բողոքի ցույցի ժամանակ։ Այդ ժամանակ տեղական լրատվամիջոցները նրանց նույնականացրել են Նոր սև հովազների հետ։

Ջոնսոնը նշել է, որ NFAC-ը իր խնդրանքով զինված անվտանգություն է ապահովել Ռեյշարդ Բրուքսի քրոջ համար՝ հունիսի վերջին NFAC-ը նրան ուղեկցել է Ատլանտա քաղաքի կենտրոնում կայացած հավաքույթի ժամանակ։

2020 թվականի հուլիսի 4-ին, մոտ 100 կամ 200 հիմնականում զինված NFAC անդամներ երթով շարժվել են Ջորջիա նահանգի Ատլանտա քաղաքի մոտակայքում գտնվող Սթոուն լեռան զբոսայգում՝ կոչ անելով հեռացնել Համադաշնության հուշարձանը: Պարկը շահագործող «Սթոն մաունտեյն հուշահամալիր կազմակերպությունը» () հայտարարել է, որ բողոքարարները խաղաղ են եղել և հետևել են կարգուկանոնին : Ջոնսոնը Կու-կլուքս-կլանի համար կարևոր հուշարձանի մասին հայտարարել է «Մեր նախնական նպատակը եղել է կազմել մեր աշխարհազորը Սթոուն լեռան վրա, որպես ուղերձ․ «քանի դեռ դուք վերացնում եք բոլոր արձանները հանրապետության ողջ տարածքում, ի՞նչ կասեք սրա մասին»։ FAC- ի անդամներից մեկը բողոքի ակցիայի ժամանակ ասել է. «Ես ուզում եմ, որ Կու-կլուքս-կլանի սիրտը լսի ինձ։ Անկախ նրանից, թե որտեղ ես դու, ես քո տանն եմ։ Դու սպառնացել ես, մենք չենք սպառնում»։

Հուլիսի 20-ին Կենտուկիի գլխավոր դատախազ Դանիել Քեմերոնը և Լուիիսվիլի քաղաքապետարանի խորհրդի նախագահ Դեյվիդ Ջեյմսը հեռախոսազրույց են ունեցել Ջոնսոնի հետ, որը գնահատվել է արդյունավետ։

Հուլիսի 25-ին NFAC-ի շուրջ 200 անդամ հավաքվել են Կենտուկի նահանգի Լենիսվիլ քաղաքում, բողոքելու մարտ ամսին Բրեոն Թեյլորին գնդակահարելու համար պատասխանատու սպաների դեմ գործողության բացակայության դեմ։ NFAC ներկայությանը հակադարձել են  մոտ «Երեք տոկոս» աշխարհազորի մտ 50 զինված անդամ։ Լուիսվիլի ոստիկանությունը պատնեշ է կազմել երկու խմբերի միջև։ NFAC-ի երեք անդամ վիրավորվել են զենքի անփույթ օգտագործման հետևանքով։

## Նշումներ

## Ծանոթագրություններ

Կատեգորիա:Միացյալ Նահանգներում տեղակայված զինված կազմակերպություններ
What Is Love? (մինի ալբոմ)

***What Is Love?*** (**), հարավկորեական գըրլ բենդ Twice-ի հինգերորդ մինի ալբոմը։ Այն թողարկվել է 2018 թվականի ապրիլի 9-ին JYP Entertainment ընկերության կողմից *Iriver*-ի աջակցությամբ։

Գլխավոր սինգլը գրվել և պրոդյուսացվել Է Պակ Ջին Յոնգի կողմից և այն պարունակում է թրեփի տարրեր։ Ալբոմի ստեղծման մեջ մասնակցել են միքանի կոմպոզիտորներ և երգերի հեղինակներ, ներառյալ խմբի անդամներ Չոնյոնը, Չեյոնը («Sweet Talker») և Ջիհյոն («Ho!»):

Վերահրատարակում *Whast Is Loive?* Summer Nights անվանումով թողարկվել է 2018 թվականի հուլիսի 9-ին։

## Նախադրյալներ և ռելիզ
2018-ի մարտին ԶԼՄ-ներում տեղեկություններ հայտնվեցին ապրիլին կայանալիք Twice-ի քամբեքի մասին, սակայն այդ պահին JYP Entertainment-ը հերքեց` հայտարարելով, որ վերադարձի ճշգրիտ ամսաթիվը դեռ քննարկվում է։ Երեք շաբաթ անց` մարտի 25-ին, խմբի ապրիլյան քամբեքն այնուամենայնիվ հաստատվեց, ինչպես նաև հայտնի դարձավ հինգերորդ մինի ալբոմի թողարկման ամսաթիվը, որն ստացել է What Is Love անվանումը` ապրիլի 9։

Մարտի 25-ին հրապարակվեց առաջին խմբային թիզերը։ Մարտի 27-ին, 29-ին, 30-ին և 31-ին հրապարակվել են մասնակիցների անհատական թիզերները։ Մարտի 29-ին հրապարակել են երկրորդ մեծ թիզերը։ Մարտի 30-ին հայտնի դարձավ նաև ապագա ալբոմի տրեկ-լիստը։ Մարտի 31-ին ներկայացրեցին «What Is Love?»-ի տեքստը։ Ապրիլի 1-ին YouTube-ի JYP Entertainment պաշտոնական ալիքում և V հավելվածում խմբի ալիքում հրապարակել են տեսահոլովակի թիզերը։

## Կոմերցիոն հաջողություն
Հարավային Կորեայում ալբոմը 2-րդ հորիզոնականում է հայտնվել Gaon չարթում, իսկ գլխավոր երգը գլխավորել է Gaon թվային հիթ-շքերթը։ Ալբոմը և նրա գլխավոր երգը ընդգրկվել են *Billboard World Albums* և *World Digital Songs* չարթերի 3-րդ հորիզոնականում։ *What Is Love?*-ը եղել է նաև Twice-ի առաջին ալբոմը, որը Billboard հիթ-շքերթում զբաղեցրել է 13-րդ հորիզոնականը[11]:

## Տրեկ-լիստ

## Չարթեր

### Weekly charts

### Year-end charts

## Մրցանակներ և առաջադրումներ

## Ծանոթագրություններ

Կատեգորիա:2018 մինիալբոմներ
Կատեգորիա:Անգլալեզու ալբոմներ
Կատեգորիա:Կորեերեն մինիալբոմներ
Կատեգորիա:Քեյ փոփ մինիալբոմներ
The Clan Pt. 2 Guilty

***The Clan Pt. 2 Guilty***, հարավկորեական բոյ բենդ Monsta X-ի չորրորդ մինի ալբոմը։ Այն թողարկվել է 2016 թվականի հոկտեմբերի 4-ին Starship Entertainment-ով և տարածվել Kakao M-ի միջոցով։ Ալբոմը կազմված է վեցերգից, այդ թվում նաև գլխավոր «Fighter» երգը։ Ալբոմը համարվում է **The CLAN** շարքի երկրորդ մասը։

## Նախադրյալներ և ռելիզ
2016 թվականի սեպտեմբերին խումբը հայտարարել է, որ կթողարկի **The CLAN** շարքի երկրորդ մասը, բացահայտելով հանրային հայեցակարգը, *Part 2: GUILTY*-ն։

Ալբոմի առաջատար սինգլը` «Fighter»-ը, թողարկվել է հոկտեմբերի 4-ին՝ YouTube Starship-ի և 1theK-ի պաշտոնական ալիքներում հրապարակված երաժշտական տեսահոլովակի հետ միասին նույն օրը։

## Տրեկ-լիստ

## Չարթեր

## Վաճառք

## Ծանոթագրություններ

Կատեգորիա:2016 մինիալբոմներ
Կատեգորիա:Կորեերեն մինիալբոմներ
Eyes on You (մինի ալբոմ)

***Eyes on You***, հարավկորեական բոյ բենդ GOT7-ի ութերորդ մինի ալբոմը։ Այն թողարկվել է 2018 թվականի մարտի 12-ին  JYP Entertainment և IRIVER Inc լեյբլով։ Ինչպես և նրանց նախորդ ալբոմները, խմբի անդամները նույնպես մասնակցել են երգի համատեղ հեղինակությանը և համատեղ արտադրությանը այլ պրոդյուսերների, այդ թվում՝ Mirror BOY-ի, D. ham-ի, Munhan Mirror-ի միջոցով։ Ալբոմը պարունակում է յոթ երգ, այդ թվում «Look» և «One and Only You» երգերը Հյորինի մասնակցությամբ։

## Տրեկ-լիստ

## Չարթեր

### Շաբաթական չարթեր

### Տարեկան

### Երգեր

«**Look**»

«**One and Only You**»

## Մրցանակներ
### Երաժշտական ծրագրեր

## Ծանոթագրություններ

Կատեգորիա:2018 մինիալբոմներ
Կատեգորիա:Կորեերեն մինիալբոմներ
Կատեգորիա:Քեյ փոփ մինիալբոմներ
9 (ալբոմ, Դեմիեն Ռայս)

«**9**», իռլանդացի երգիչ, երգահան և պրոդյուսեր Դեմիեն Ռայսի երկրորդ ստուդիական ալբոմը՝ թողարկված 2006 թվականին։ Ալբոմը թողարկվել է նոյեմբերի 3֊ին՝ Իռլանդիայում, նոյեմբերի 6֊ին՝ Միացյալ Թագավորությունում և նոյեմբերի 14֊ին՝ Ամերիկայի Միացյալ Նահանգներում։ Դրան հետևում է «9 Crimes» սինգլը, որը թողարկվել է 2006 թվականի նոյեմբերի 27֊ին։ Ալբոմի ռեկորդը Միացյալ Թագավորությունում «ոսկե» ճանաչվելն է։

## Ալբոմի մասին
Դեմիեն Ռայսը սկզբում մտադիր էր թողարկել մեկ ալբոմ՝ «O»֊ը, բայց իր ձայնագրման ընկերության պնդմամբ թողարկվեց «9»֊ը։ Ավելի ուշ, հարցազրույցի ժամանակ նա ասել է․ «Հիմա ես զղջում եմ դրա համար, որովհետև երգերի կեսը ես ալբոմից կհեռացնեի, քանի որ նրանք այնքան լավ ձայնագրություններ չեն, որքան կարող էին լինել»։

Ալբոմի երգերից "Elephant"֊ը սկզբում կոչվում էր «The Blower's Daughter Part 2»։ The Blower's Daughter֊ը Ռայսի առաջին «O» ալբոմի երգերից մեկն է։

## Երգերի ցանկ

## Անձնակազմ
* Դեյզի – նկարիչ
* Շեյն Ֆիթզիմոնս – բաս, կրկնակի բաս
* Լիզա Հանինգան – բեք վոկալ
* Վիվիեն Լոնգ – թավջութակ
* Քորա Վենուս Լանի – ալտ, ջութակ
* Թոմ Օսանդեր – հարվածային գործիքներ, բաժակներ
* Դեմիեն Ռայս – կլառնետ, ռոդես դաշնամուր, կիթառ, հարվածային գործիքներ, դաշնամուր, երգող տարա, վոկալ, վուլիտցեր
* Ջոել Շեարեր – էլեկտրոկիթառ

## Քննադատների արձագանք

## Շքերթներ

## Ծանոթագրություններ

Կատեգորիա:2006 ալբոմներ
Անտոնիո Կառլոս Զագո

**Անտոնիո Կառլոս Զագո** (, ), բրազիլացի ֆուտբոլիստ, պաշտպան։ Հանդես է եկել Բրազիլիայի հավաքականում։ Ներկայիս դրությամբ մարզիչ է։

## Կենսագրություն
### Խաղային կարիերա
Անտոնիո Կառլոսը սկսել է խաղալ «Սան Պաուլու»-ում։ 1992 թվականին պայմանագիր է կնքել իսպանական «Ալբասետե» ակումբի հետ։ Մեկ տարի անց վերադարձել է Բրազիլիայի «Պալմեյրաս»։ Ավելի ուշ խաղացել է «Կասիվա Ռեյսոլ»-ում, «Կորինթիանս»-ում, «Ռոմա»-ում, «Բեշիկթաշ»-ում, «Սանթոս»-ում և «Ժուվենտուդե»-ում։

Վեց անգամ դարձել է Սան Պաուլու նահանգի չեմպիոն և 4 անգամ՝ Բրազիլիայի չեմպիոն։

Բրազիլիայի ազգային հավաքականում Զագոն նորամուտը նշել է 1991 թվականի հոկտեմբերի 30-ին Հարավսլավիայի դեմ ընկերական խաղում։ Ամերիկայի 1993 թվականի գավաթում խաղացել է բոլոր չորս խաղերը, բրազիլացիները 11 մետրանոցներով պարտվել են Արգենտինային քառորդ եզրափակիչում։ Երկար ընդմիջումից հետո Անտոնիոն կրկին հրավիրվել է թիմ՝ մասնակցելու Ամերիկայի գավաթին (1999 թվական)։ Նա 5 հանդիպում է անցկացրել մրցաշարում և դարձել Հարավային Ամերիկայի չեմպիոն։ Դրանից հետո մասնակցել է 2002 թվականի աշխարհի առաջնության ընտրական խաղերին։

### Մարզչական կարիերա
2009-2012 թվականներին գլխավորել է բրազիլական ակումբները ցածր դիվիզիոններից, 2013 թվականին դարձել է Զդենեկ Զեմանի օգնականը, իսկ հետո՝ Աուրելիո Անդրեացցոլիինը «Ռոմա»-ում։

2013 թվականի հոկտեմբերի 16-ին պայմանագիր է կնքել Շախտյոր (Դոնեցկ) ակումբի հետ։ Անտոնիո Կառլոսը դարձել է գլխավոր մարզիչ՝ Միրչա Լուչեսկուի երկրորդ օգնականը։ Պայմանագիրը նախատեսված էր մեկ տարով երկարաձգելու հնարավորությամբ։

2016 թվականին նա մարզել է «Ժուվենտուդե»-ն, զբաղեցրել է Բրազիլիայի C Սերիայի չորրորդ տեղը, դրանով իսկ թիմին Կաշիաս դու Սուլից դուրս բերելով B Սերիա։

2016 թվականի դեկտեմբերի 12-ին նշանակվել է Ինտերնասիոնալի գլխավոր մարզիչ, որն իր պատմության մեջ առաջին անգամ է գլխավորել Սերիա B-ն։ Պայմանագիրը ստորագրվել է մինչև 2017 թվականի դեկտեմբերը։ 2017 թվականի մայիսի 28-ին հեռացել է պաշտոնից։ Զագոյի իրավահաջորդը դարձել է Գուտո Ֆերեյրան։

## Ձեռքբերումներ
;Որպես խաղացող
*  Սան Պաուլու նահանգի չեմպիոն (6)՝ 1991, 1992, 1993, 1994, 1997, 2007
* / Ռիո Սան Պաուլու մարցաշարի հաղթող (1)՝ 1993
*  Բրազիլիայի չեմպիոն (4)՝ 1991, 1993, 1994, 2004
*  Իսպանիայի չեմպիոն (1)՝ 2000/01
*  Իտալիայի սուպերգավաթակիչ (1)՝ 2001
*  Թուրքիայի չեմպիոն (1)՝ 2002/03
* Լիբերտադորեսի գավաթակիր՝ 1992

;Որպես մարզիչ
*  Բրազիլիայի B Սերիայի հաղթող (1)՝ 2019

## Ծանոթագրություններ

## Արտաքին հղումներ
* Официальный сайт

Կատեգորիա:Ալբասետեի ֆուտբոլիստներ
Կատեգորիա:Բեշիկթաշի ֆուտբոլիստներ
Կատեգորիա:Բրազիլացի ֆուտբոլային մարզիչներ
Կատեգորիա:Բրազիլացի ֆուտբոլիստներ
Կատեգորիա:Բրազիլիայի հավաքականի ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Կորինտիանսի ֆուտբոլիստներ
Կատեգորիա:Պալմեյրասի ֆուտբոլիստներ
Կատեգորիա:Ռոմայի ֆուտբոլիստներ
Կատեգորիա:Սան Պաուլուի ֆուտբոլիստներ
Կատեգորիա:Սանտոսի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Լարա Ֆլին Բոյլ

**Լարա Ֆլին Բոյլ** (, ), ամերիկացի դերասանուհի, որն առավել հայտնի է «Թվին Փիքս» և «Պրակտիկա» հեռուստասերիալներում խաղացած դերերով։

## Կենսագրություն
Լարա Ֆլին Բոյլն առաջին անգամ հայտնվել է էրկրանին «Ferris Bueller’s Day Off» (1986) ֆիլմում ոչ մեծ դեր խաղալով, որից հետո նա դարձել է Դերասանական գիլդիայի անդամ` չնայած իր մասնակցությամբ տեսարանը չի ներառվել ֆիլմի վերջնական տարբերակում։ Հետագայում՝ նախքան նրա առաջին գլխավոր դեր («Թվին Փիքս» պաշտամունքային սերիալում սպանված Լորա Փալմերի ընկերուհու՝ Դոննա Հայվորդի դերը) ստանալը, որը նրան դարձրել է հայտնի, նա նկարահանվել է «Ամերիկա» (1987), «Պոլտերգեյստ 3» (1988) և «Մեռած պոետների հասարակություն» ֆիլմերում։

1991 թվականին՝ սերիալի ավարտին, դրա ստեղծող և ռեժիսոր Դեյվիդ Լինչը թողարկել է «Թվին Փիքս։ Կրակ, արի ինձ մոտ» լիամետրաժ ֆիլմը, բայց Բոյլը հրաժարվել է մասնակցել նկարահանումներին հիմնականում աճող համբավի և մեծ թվով առաջարկների պատճառով։ Այս ֆիլմում Դոննայի դերը խաղացել է Մոյրա Քելին։

1990-ականների սկզբին, հաջողության տարբեր աստիճանի ֆիլմերում նկարահանվելով, Բոյլը ջանում էր իր համար անուն ստեղծել։

Վերջապես 1997 թվականին Բոյլը լսել է «Էլի Մաքբիլ» սերիալի գլխավոր դերի մասին։ Չնայած նրան, որ գլխավոր դերը ստացել է Քալիստա Ֆլոքհարթը, Բոյլն այնքան էր տպավորել սերիալի ստեղծող Դևիդ Քելեյին, որ նա իր արտադրության այլ սերիալում՝ «Պրակտիկա»-ում (1997), հատուկ Բոյլի համար ստեղծել է շրջանային դատախազի օգնական Հելեն Գեմբելի դերը։ Բոյլն այս սերիալում նկարահանվել է մինչև 2003 թվականը, երբ նկարահանումների բյուջեի վերակազմավորելու անհաջող փորձից հետո նրան, ինչպես նաև դերասանական հիմնական կազմի մեծ մասին հեռացրել են։ Հելենի դերի համար ստացել է «Էմմի» մրցանակի անվանակարգ։

2002 թվականին Բոյլը խաղացել է «Սևազգեստ մարդիկ 2» բլոկբաստերի գլխավոր դերերից մեկը։ 2005 թվականին միացել է «Լաս Վեգաս» սերիալի դերասանական կազմին՝ խաղալով Մոնիկայի՝ հյուրանոցի նոր տիրուհու դերը։

2000-ականների կեսերից սկսած Բոյլի կարիերան անկում է ապրել, և նա հիմնականում նկարահանվել է ցածր բյուջետային ֆիլմերում։ Ավելի հաճախ նա մամուլում հայտնվել է պլաստիկ վիրահատությունների հետևանքով փոփոխվող արտաքին տեսքի պատճառով, որի պատճառով դերասանուհու դեմքը դարձել է գրեթե անճանաչելի։

## Ֆիլմագրություն

## Ծանոթագրություններ

Կատեգորիա:20-րդ դարի ամերիկացի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացիներ իռլանդական սերմամբ
Միլթոն Սիլլս

**Միլթոն Ջորջ Գուստավուս Սիլլս** (անգլ․՝ Milton Sills, ), թատրոնի և համր կինոյի ամերիկացի հայտնի դերասան, Ամերիկյան կինոարվեստի ակադեմիայի հիմնադիրներից մեկը։

## Կենսագրություն
Ծնվել է հարուստ ընտանիքում։ Հայրը զբաղվում էր օգտակար հանածոների վաճառքով, իսկ մայրը բարգավաճող բանկիրի ժառանգ էր․ զբաղված է եղել բանկային ոլորտում։ Սիլլսը սովորել է  Չիկագոյի համալսարանում՝ հոգեբանության և փիլիսոփայության ֆակուլտետում։ Աշխատել է որպես ուսուցիչ։

1905-ին թատրոնի մենեջեր Դոնալդ Ռոբերթսոնը, ով Չիկագոյում ստեղծել էր նոր թատրոն, համալսարանում դասախոսություններ է կարդում հայտնի դրամատուրգների մասին և Մ. Սիլլսին առաջարկում խաղալ թատրոնում։ Նա համաձայնում է, թողնում մանկավարժական կարիերան, միանում Ռոբերթսոնի թատերախմբին և սկսում շրջագայել երկրով։

Երեք տարի անց Մ. Սիլլսը մեկնում է Նյու Յորք, որտեղ հաջողության է հասնում՝ խաղալով  Բրոդվեյյան թատրոններում։1908-1914 թվականներին նա խաղացել է Բրոդվեյի շատ ներկայացումներում, դարձել է թատրոնի աստղ և մեծ հռչակ ձեռք բերել։

1910 թվականին ամուսնանում է անգլիացի դերասանուհի Գլեդիս Ուիննի՝ Էդիթ Ուինն Մեթթիսոնի զարմուհու հետ։ Նրանք ունենում են դուստր՝ Դորոթի անունով։

1914 թվականին Մ. Սիլլսը սկսում է նկարահանվել կինոյում։ Նրա դեբյուտը դարձավ Համաշխարհային կինոընկերության բարձր բյուջետային «Փոսը» դրաման։ Այս դերի շնորհիվ Սիլլսը պայմանագիր է կնքում պրոդյուսեր Ուիլյամ Ա Բրեյդի հետ։  Ֆիլմը չափազանց մեծ պահանջարկ է ունենում։

1915-ին Մ. Սիլլսը նկարահանվում է ոչ պակաս հանրաճանաչ դրամայում`«The Deep Purple»- ը՝ գերմանացի կինոաստղ Կլարա Քիմբալ Յանգի հետ (Clara Kimball Young): 1917 թվականին նա հայտնվում է «Պատվի համակարգում», որը համարվում էր այդ ժամանակի լավագույն ֆիլմերից մեկը։

1920-ականների սկզբին Մ. Սիլլսը, ունենալով մեծ համբավ, աշխատում էր այնպիսի հայտնի կինոստուդիաների հետ, ինչպիսիք են MGM, Paramount Pictures и Pathé: Նկարահանվել է 86 ֆիլմում։
ձախից|մինի|248x248փքս
Մ. Սիլլսը հաճախ նկարահանվել  է այդ ժամանակաշրջանի հայտնի կին աստղերի՝ Ջերալդին Ֆառարի, Գլորիա Սվանսոնի և Վիոլա Դանայի հետ։

1925-ին բաժանվում է առաջին կնոջից։ 1926-ին ամուսնանում է դերասանուհի Դորիս Քենոնի հետ, ունենում են որդի։

1927 թվականի մայիսին նա Կինոարվեստի և գիտության ակադեմիայի (AMPAS) 36 հիմնադիրներից մեկն էր։

Միլթոն Սիլլսը նկարահանվել է միայն մեկ ձայնային ֆիլմում՝ «Շրջանակվածը» (1927)՝ հնչեցնելով իր հիանալի ձայնը։

Միլթոն Սիլլսը հանկարծամահ է եղել սրտի կաթվածից 1930 թվականի սեպտեմբերի 15-ին՝ Կալիֆոռնիայի Սանտա Բարբարա քաղաքում՝ երկրորդ կնոջ՝ դերասանուհի Դորիս Քենիոնի հետ թենիս խաղալիս։
մինի|241x241փքս|«Ծովային գայլ» ֆիլմի պաստառը, 1927
Կինոարտադրության մեջ ունեցած ներդրման համար  Հոլիվուդյան փառքի ծառուղում  արժանացել է աստղի։

## Ընտրյալ ֆիլմագրություն
* 

## Պակերասրահ

Պատկեր:Milton Sills & Family - Dec 1920 EH.jpg


## Ծանոթագրություններ

## Արտաքին հղումներ
* 
* Milton Sills
*

Կատեգորիա:20-րդ դարի ամերիկացի տղամարդ դերասաններ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Չիկագոյի համալսարանի շրջանավարտներ
Կատեգորիա:Սրտամկանի ինֆարկտից մահացածներ
Միշել Լի

**Միշել Լի** (, ), ամերիկյան դերասանուհի, երգչուհի, պրոդյուսեր և ռեժիսոր։ Հանդիսատեսին առավել հայտնի է CBS-ի «Հանգիստ հանգրվան» երկարօրյա փրայմ-թայմ օճառային օպերայում խաղացած Կարեն Մաքքենզի դերով։ Այստեղ նա նկարահանվել է 1979 թվականից մինչև 1993 թվականը՝ հայտնվելով շոուի բոլոր 344 դրվագներում։ Այս դերի համար նա 1982 թվականին առաջադրվել է «Էմմի» մրցանակաբաշխությանը, ինչպես նաև 5 մրցանակ է ստացել Օճառային օպերայի համար։ Ապա Լին խաղացել է բրոդվեյյան թատրոնում, երկու անգամ առաջադրվել է Թոմի մրցանակաբաշխության համար։ Կինոարտադրության մեջ ունեցած ներդրման համար Հոլիվուդյան փառքի ծառուղում արժանացել է աստղի։

## Կյանք և կարիերա
Միշել Լին ծնվել է Լոս-Անջելեսի Կալիֆորնիա նահանգում։ Նա ունի ռուսական, հունգարական և լեհական արմատներ։ Միշելն իր նորամուտը նշել է «Ինչպես հաջողության հասնել բիզնեսում՝ ոչինչ չանելով» ֆիլմում, այնուհետև հաջողության է հասել «Սիրահարված մանկիկը» (1968) և «Կոմիկ» (1969) ֆիլմերում, որոնցից երկուսն էլ հաջողություն են ունեցել կինովարձույթում։ 1974 թվականին նա առաջադրվել է «Թոնի» մրցանակի Seesaw մյուզիքլում ելույթի համար։

Միշել Լին առավել հայտնի է դարձել «Հանգիստ հանգրվան» ֆիլմով, որը դարձել է հեռուստատեսության ամենաերկար դրամաներից մեկը՝ նկարահանվելով 14 եթերաշրջան։ Երկար ժամանակ դերասանուհուն էր պատկանում փրայմ-թայմի մեկ կերպարի ռեկորդը (14 տարի), սակայն 2008-ին Էպատա Մերկերսոնը գերազանցում է այն։ Լին «Էմմի» մրցանակի է արժանացել 1982 թվականին դրամատիկական հեռուստասերիալում կնոջ լավագույն դերի համար անվանակարգում, ինչպես նաև շահել է ևս մի քանի մրցանակ։

Սերիալի նկարահանման ավարտից հետո Լին նկարահանվել է հեռուստատեսության համար արված մի քանի ֆիլմերում։ 1994 թվականին նա գլխավոր դեր է խաղացել «Մեծ երազանքներ և կոտրված սրտեր. Դոտի Ուեսթի պատմությունը» կենսագրական ֆիլմում, ինչպես նաև 1996 թվականին «Իմ սիրելի տոնը» դրամայում։ 2000-ականներին դերասանուհին էկրաններին հայտնվել է ընդամենը երկու անգամ՝ 2004 թվականին «Ահա և Փոլին » ֆիլմում և մեկ տարի անց «Ուիլ և Գրեյս» սիթքոմում։ Նա Բրոդվեյ է վերադարձել «The Tale of the Allergists Wife» պիեսով՝ ստանալով «Թոնի»-ի ևս մեկ անվանակարգ։

1998 թվականին կինոարտադրության մեջ ունեցած ներդրման համար Հոլիվուդյան փառքի ծառուղում արժանացել է աստղի։

## Ընտրված ֆիլմագրություն
* 1967 թ.՝ Ինչպես հաջողության հասնել բիզնեսում՝ ոչինչ չանելով
* 1968 թ.՝ Ֆոլկսվագեն-բզեզ
* 1969 թ.՝ Կոմիկը
* 1979 թ.՝ Ճրթճրթան
* 1979-1993 թթ.՝ Հանգիստ հանգրվան (344 էպիզոդ)
* 1997 թ.՝ Հանգիստ հանգրվան. Վերադարձ դեպի փակուղի
* 2004 թ.՝ Ահա և Փոլլին (2004)

## Ծանոթագրություններ

Կատեգորիա:Ամերիկացի երգչուհիներ
Կատեգորիա:Ամերիկացի պրոդյուսերներ
Կատեգորիա:Ամերիկացի ռեժիսորներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի պարուհիներ
Կատեգորիա:Թատրոնի դերասանուհիներ
Կատեգորիա:Ամերիկացի հեռուստապրոդյուսերներ
Կատեգորիա:Ամերիկացի կինոպրոդյուսերներ
Կատեգորիա:21-րդ դարի ամերիկացի կանայք
Կատեգորիա:Թատրոնի ամերիկացի դերասանուհիներ
Կատեգորիա:Ամերիկացի պարողներ
Կատեգորիա:Ամերիկացի հեռուստատեսային դեմքեր
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոռեժիսորներ
Կատեգորիա:Հոլիվուդյան փառքի ծառուղի
Ամերիկայի սիրտը

**«Ամերիկայի սիրտը»**(), ռեժիսոր Ուվե Բոլի 2002 թվականի դրամատիկ ֆիլմը, որը պատմում է դպրոցում հրաձգության հորինված դեպքի մասին։

## Սյուժե
Ֆիլմի իրադարձությունները ընթանում են Ռիվերտոն քաղաքում (ԱՄՆ), ամառային արձակուրդի մեկնարկից առաջ` վերջին ուսումնական օրը։ Ցուցադրվում է դպրոցի երկու վտարվածների (Դանիել և Բարի) կյանքը, ովքեր երկար տարիներ նվաստացվել են ինչպես դպրոցում, այնպես էլ դպրոցի սահմաններից դուրս։ Ինչպես նաև այս դպրոցի ուսուցիչների և այլ աշակերտների ( հղի աղջկա և նրա ընկերոջ, թմրամոլ Դարայի, տնօրենի դուստր`Կարենի և նրա ընկերոջ) պատմությունները։ Բայց նրանցից շատերի համար դպրոցի վերջին օրը կդառնա նրանց կյանքի վերջին օրը, քանի որ Դանիելն ու Բերին, ինչպես նաև նրանց միացած թմրամոլ Դարան, որոշում են դպրոցում հրաձգություն կազմակերպել։

Դասի ընթացքում Դանիելը նախ սպանում է ծաղրողներից մեկին ՝ Պոլին, զուգարանում։ Այնուհետև նա դպրոցի միջանցքում կրակում է ևս երկու վիրավորողների վրա, ինչպես նաև պատահաբար սպանում է հղի աղջկա ընկերոջը։ Այս պահին Դարան, մտնելով դասարան, կրակում է գրականության ուսուցչի և Կարենի վրա։ Դրանից հետո միայն նրա դասընկեր Դոնին կարողանում է կանգնեցնել նրան։

Զուգահեռաբար, ցույց է տրվում, որ Բերին որոշել է չմասնակցել գործընթացին ՝ համարելով, որ «իր մասին հայտնելու» այլ եղանակներ էլ կան։ Այդժամ տեղի է ունենում ևս մեկ կրակոց (ենթադրաբար Դանիելի ինքնասպանությունը)։

Ֆիլմն ավարտվում է լուրերի թողարկումով, որում հաղորդվում է 7 մարդու, այդ թվում ՝ Դանիելի, մահվան և Դարայի կալանքի մասին։ Դրանից հետո կադրի ձայնը հաղորդում է Ամերիկայի դպրոցների վրա նման հարձակումների մասին

## Դերերում


## Ֆիլմի թողարկում
* 2002 թ. սեպտեմբերի 5 - պրեմիերան Գերմանիայում` Օլդենբուրգի միջազգային կինոփառատոնում։
* 2003 թ. փետրվարի 13 - ԱՄՆ-ի թողարկում։
* 2003 թ. մայիսի 17 - ֆիլմի ցուցադրվել է Ֆրանսիայում Կաննի կինոփառատոնում։
* 2003 թ. սեպտեմբերի 11 - ֆիլմը թողարկվել է DVD տարբերակով Գերմանիայում։
* 2005 թ. հունիսի 15 - ֆիլմը թողարկվել է տեսանյութով Հունգարիայում։
* 2007 թ. սեպտեմբերի  29 - ֆիլմի ցուցադրվել է Կանադայում Էդմոնտոնի միջազգային կինոփառատոնում։

## Հետաքրքիր փաստեր
* Ֆիլմը նկարահանվել է Վանկուվերում (Կանադա)։

## Ծանոթագրություններ

Կատեգորիա:2000-ականների անգլերեն ֆիլմեր
Կատեգորիա:2002 դրամա ֆիլմեր
Կատեգորիա:2002 ֆիլմեր
Կատեգորիա:Ամերիկյան դրամա ֆիլմեր
Կատեգորիա:Կանադական դրամա ֆիլմեր
Կատեգորիա:Ֆիլմեր դեռահասների համար
Կատեգորիա:Ֆիլմեր ինքնասպանության մասին
Կատեգորիա:Ֆիլմեր վրեժի մասին
Կատեգորիա:Ֆիլմեր, որոնց գործողությունները տեղի են ունենում ԱՄՆ-ում
Կատեգորիա:Գերմանական անգլերեն ֆիլմեր
Կատեգորիա:Կանադական անգլերեն ֆիլմեր
Կատեգորիա:2000-ականների կանադական ֆիլմեր
Կատեգորիա:2000-ականների գերմանական ֆիլմեր
Կատեգորիա:Ֆիլմեր բուլինգի մասին
Ճանապարհորդներ

**«Ճանապարհորդներ»** (), կանադա-ամերիկյան գիտական ֆանտաստիկ հեռուստասերիալ, որը ստեղծել է Բրեդ Ռայթը,  «Էմմի»-ի մրցանակակիր Էրիկ ՄակՔորմակի մասնակցությամբ։ Հեռուստասերիալները Նեթֆլիքիսի և Showcase- ի համատեղ արտադրանքն է։ Կանադայում հեռուստասերիալի պրեմիերան կայացել է 2016 թվականի հոկտեմբերի 17-ին Showcase- ում, Netflix- ում բոլոր սերիաները տեղադրվել են 2016 թվականի դեկտեմբերի 23-ին։

2017-ի փետրվարի 8-ին Netflix- ը և Showcase-ը երկարաձգել են սերիալը երկրորդ եթերաշրջանի համար, որը սկսվել է մարտին, իսկ պրեմիերան կայացել է 2017 թվականի հոկտեմբերի 16-ին։ 2018 թվականի մարտի 15-ին սերիալը երկարաձգվել է երրորդ եթերաշրջանի համար, որը թողարկվել է բացառապես Netflix-ում ՝ 2018 թվականի դեկտեմբերի 14-ին։ 2019 թվականի փետրվարի 1-ին Էրիկ ՄակՔորմակը Twitter- ում հայտարարել է սերիալի ավարտի մասին։

## Սյուժե
Մեր ժամանակներից  հայուր տարի առաջ, վերջին վերապրած երկրացիները տիրապետում են գիտակցությունը ժամանակի միջով հետ ուղարկելու միջոցին՝ մտնելով 21-րդ դարի մարդկանցմեջ։ «Ճանապարհորդները» ըստ պատմական տվյալների մուտք են գործում պատահական մարդկանց մեջ, նրանց մահից մի քանի վայրկյան առաջ (այս հանգամանքը հայտնի է ապագայի մարդկանց)։ Դրանից հետո նրանք բաժանվում են թիմերի՝ մարդկությունը սարսափելի ապագայից փրկելու առաքելությունը իրականացնելու համար։

## Դերերում
* Էրիկ Մակկորմակ - Գրանտ Մաքլարեն (ճանապարհորդ 3468)
* Մաքենզի Փորթեր - Մարսի Վարտոն (ճանապարհորդ 3569)
* Նեստա Կուպեր -Քարլի Շենոն (ճանապարհորդ 3465)
* Ջարեդ Աբրահամսոն - Թրևոր Հոլդեն (ճանապարհորդ 0115)
* Ռեյլի Դոլման - Ֆիլիպ Պիրսոն (ճանապարհորդ 3326)
* Պատրիկ Գիլմոր - Դեյվիդ Միլեր

## Ծանոթագրություններ

Կատեգորիա:2016 հեռուստասերիալներ
Կատեգորիա:Անգլերեն հեռուստասերիալներ
Կատեգորիա:Կանադական հեռուստասերիալներ
Կատեգորիա:Նեթֆլիքսի բնօրինակ ծրագրեր
Կատեգորիա:Պատմական հեռուստասերիալներ
Կուրտուազություն

[thumb|[Էդմունդ Լեյթոն, Տրիստան և Իզոլդա]]
**Կուրտուազություն**, **կուրտուազիա** (;  от *courtois*` բարեկիրթ, ասպետական), վարքագծի կանոնների համակարգ արքունիքում կամ մի շարք հատկանիշներ, որոնցով պետք է օժտված լիներ պալատականը միջնադարում և ժամանակակից պատմության վաղ շրջանում։ Միջնադարում կուրտուազությունը հիմնականում վերաբերել է կնոջ նկատմամբ վարվեցողության կանոններին և արտահայտվել է կուրտուազական սիրո մեջ։ Սիրո այս միջնադարյան հայեցակարգը, ըստ որի սիրահարի և նրա տիկնոջ միջև հարաբերությունները նման են վասալի ու նրա տիրոջ միջև հարաբերություններին, զգալի ազդեցություն է ունեցել եվրոպական ամբողջ մշակույթի վրա ընդհուպ մինչ օրս։ Առաջին անգամ «կուրտուազական սեր» հասկացությունը հանդիպում է XI դարի վերջին Աքվիտանիայի և Պրովանսի ինքնիշխան տերերի արքունիքում՝ տրուբադուրների պոեզիայի մեջ։ Այնուամենայնիվ, ժամանակակից պատմության վաղ շրջանում «պրոֆեսիոնալ» պալատական հասկացությունը սկսեց ներառել «քաղաքավարություն», «հարգալից վերաբեերմունք» և դրանց արտահայտման կանոնները ինչպես կանանց, այնպես էլ տղամարդկանց նկատմամբ։ Այստեղ ներառված էին ողջույնի, տիկնոջը կամ ասպետին դիմելու, խոսակցություն վարելու, պարի հրավերի, պարի ժամանակ վարքագծի, հրաժեշտի կանոնները։ Ինքնատիրապետումը, սեփական արարքների, բառերի տիրապետումը կուրտուազության նշաններից են։

## Տես նաև
* Կուրտուազական սեր
* Կուրտուազական գրականություն
* Ասպետական վեպ

## Արտաքին հղումներ
* *[[Дюби, Жорж|Дюби Ж.]]* Куртуазная любовь и перемены в положении женщин во Франции XII в. / Пер. с фр. Е. Ю. Симакова // Одиссей. Человек в истории. 1990. — М., 1990. — С. 90-96
* *Смолицкая О. В.* Куртуазная любовь  // Словарь средневековой культуры. — М., 2003. — С. 253—255
* Куртуазность в Энциклопедии Кирилла и Мефодия.
* 

Կատեգորիա:Միջնադարի մշակույթ
Կատեգորիա:Էթիկետ
Գենադի Վասիլև

**Գենադի Վասիլև** (, ), խորհրդային և ռուս կինոռեժիսոր և սցենարիստ։

## Կենսագրություն
Գենադի Վասիլևը ծնվել է 1940 թվականի օգոստոսի 31-ին, Ուսուրիյսկ մարզի Միխայլովկա գյուղում։ 1968 թվականին ավարտել է Բեմական արվեստների պետական ռուսական ինստիտուտի ռեժիսորական բաժինը, դրանից հետո եղել է Լենինյան կոմերիտմիության անվան թատրոնի ռեժիսոր Դոնի Ռոստովում։ 1964 թվականից եղել է ԽՄԿԿ անդամ։

1973 թվականի ավարտել է Սցենարիստների և ռեժիսորների բարձրագույն դասընթացները` Ի. Ֆրէզի ռեժիսորական արվեստանոցում, որից հետո Գենադի Վասիլևը դարձել է Մաքսիմ Գորկու անվան կինոստուդիայի ռեժիսոր։ Մանկական կինոյում ռեժիսորի առաջին հաջողությունը եղել է «Ֆինիստ` Պայծառ Բազե» հեքիաթային ֆիլմը, որը ցուցադրվել է 1975 թվականին և մրցանակի է արժանացել Խիխոնի միջազգային կինոփառատոնում։ Բիլնաների և հեքիաթների հերոսները բազմիցս հայտնվել են նրա ֆիլմերում` «Վասիլի Բուսալև» (1982 թվական), «Սև արքայազն Աջուբան» (1988 թվական), բայց, երիտասարդ հեռուստադիողի համար նույնչափ սիրելի և հայտնի են եղել նաև «Կապիտան Վրունգելի նոր արկածները» կատակերգական-արկածային ֆիլմի և «Երալաշ» հումորային կինոամսագրի սյուժեների կերպարները։

1985 թվականին Վասիլևը առաջին անգամ ուշադրություն է դարձրել պատմական ֆիլմի ժանրին` էկրանավորելով Վալենտին Իվանովի «Նախասկզբանական Ռուսիա» վեպը, իսկ 1991 թվականին նաև թողարկվել է ռուսական պատմության թեմատիկայով ևս մեկ ֆիլմ` «Իվան Ահեղ ցարը»։ 1997 թվականին չինացի կինեմատոգրաֆիստների հետ միասին Գեննադի Վասիլևը նկարահանել է «Կախարդական դիմանկարը» ֆիլմ-հեքիաթը։

Ամուսնացել է Գորկու անվան կինոստուդիայի կինոգետ Տատյանա Տուրչանի հետ, որն առաջին ամուսնությունից ունեցել է մեկ դուստր` դերասանուհի Քսենիա Տուրչանը։ Ավելի ուշ ծնվել է նրանց որդին` Եգոր Վասիլևը, որը եղել է «Օստանկինոյի» նորությունների ծրագրի ռեժիսորը։

Ռեժիսորը մահացել է 1999 թվականի հոկտեմբերի 21-ին, Մոսկվայում, ուղեղի արյունազեղումից։

## Ֆիլմոգրություն
**Ռեժիսորական աշխատանքներ**
* 1975 թվական` Ֆինիստ` պայծառ բազեն 
* 1976 թվական` Քանի դեռ խփում է ժամացույցը
* 1978 թվական` Կապիտան Վրունգելի արկածները 
* 1980 թվական` Թռիչք տիեզերագնացի հետ
* 1982 թվական` Վասիլի Բուսլաև
* 1986 թվական` Նախասկզբնական Ռուսիան
* 1989 թվական` Սև արքայազն Աջուբան
* 1991 թվական` Իվան Ահեղ ցարը
* 1997 թվական` Կախարդական դիմանկարը

**Սցենարի հեղինակ**
* 1976` Քանի դեռ խփում է ժամացույցը
* 1991` Իվան Ահեղ ցարը

## Ծանոթագրություններ

Կատեգորիա:Խորհրդային կինոռեժիսորներ
Կատեգորիա:Ռուս կինոռեժիսորներ
Կատեգորիա:Ռուս սցենարիստներ
Ջեքսոն Հեյնս

**Ջեքսոն Հեյնս** (), ամերիկացի բալետ պարող և գեղասահորդ, ով համարվում է ժամանակակից գեղասահքի հայրը։

Հեյնսը ծնվել է Նյու Յորք Սիթիում (), նա 1864 թվականին դարձել է ազգային չեմպիոն։ Այնուամենայնիվ, այսպիսի շատ «առաջնություններ» են անց կացվել այդ տարիների ընթացքում և դրանցից ոչ մեկը չի պատժվել գեղասահքի միավորված կազմակերպության կողմից (Միացյալ Նահանգների գեղասահքի ասոցիացիան չէր հիմնադրվել մինչև 1921 թվական)։

Այդ ժամանակ գեղասահքը կատարվել է «անգլիական ոճով», որը խիստ էր և պաշտոնական։ Իրականում այն ոչնչով նման չէր նրան, ինչ արվել է մինչ այդ։ Հեյնսի ոճը ամբողջովին հակասում էր անգլիական ոճին,  նա օգտագործել է իր բալետի հիմքը նրբագեղ ծրագրեր ստեղծելու համար և ներկայացրել ուղեկցող երաժշտությամբ (նոր գաղափար այդ ժամանակ)։ Նա նաև ամրացրել է իր չմուշկները հենց իր կոշիկներին, որը նրան հնարավորություն է տվել անել ավելի աթլետիկ թռիչքներ և ցատկեր։ Այն ժամանակվա ընդունված ձևը շեղբերը կոշիկին ամրացնելն էր, չնայած չմուշկները, որոնք հիմնված էին կայացած գեղասահորդ և հեղինակ  «կապիտան» Ռոբերտ Ջոնսի (հրետանավոր) դիզայնի վրա, պատրաստվել էին Լոնդոնում դեռևս 1772 թվականին։

Հեյնսի ոճը Միացյալ Նահանգներում լավ չէր ընդունվել. Ուստի նա գնացել Եվրոպա ցույց տալու և սովորեցնելու իր ոճը, որը հայտնի է դարձել որպես «Միջազգային ոճ»։ Նա որոշ ժամանակ ապրել է Վիեննայում, որտեղ իր գեղասահքի ոճը շատ հայտնի է դարձել։

Հեյնսը մահացել է տուբերկուլյոզից և թոքաբորբից Գամլակարլեբիում () (ներկայումս՝ ֆիններենում Կոկկոլա, շվեդերենում Կարլեբի), Ֆինլանդիայում 1875 թվականին։ Նրա ոճը Միացյալ Նահանգներում հայտնի է դարձել իր մահվանից շատ տարիներ անց։ «Միջազգային ոճով» ամերիկյան գեղասահքի առաջին առաջնությունները տեղի են ունեցել 1914 թվականի մարտի 20-ին Նյու Հեվնում ():

Հեյնսը պաշտոնի է նշանակվել Համաշխարհային գեղասահքի փառքի և Միացյալ Նահանգների գեղասահքի փառքի սրահում 1976 թվականին։

Հեյնսը նստած պտույտ () կատարելու հնարքի հեղինակն է, որը պտույտի 3 հիմնական տեսակներից մեկն է։ (Մյուս երկու տեսակներն են կանգնած դիրքով պտույտը (), որն այնքան հին է, որքան որ հենց ինքը գեղասահքը, և կորացած դիրքով () պտույտը, որը հորինվել է 20-րդ դարում Սեսիլյա Քոլեջի () կողմից)։

## Ծանոթագրություններ

## Արտաքին հղումներ

*
*www.stockholmskallan.se has formerly unknown media about Jackson Haines

Կատեգորիա:Ամերիկացի բալետի արտիստներ
Կատեգորիա:Ամերիկացի գեղասահորդներ
Կատեգորիա:Գեղասահք
Վանաձորի ֆուտբոլի ակադեմիա

**Վանաձորի ֆուտբոլի ակադեմիա**, ժամանակակից ֆուտբոլային դպրոց-ակադեմիա, որը գտնվում է Լոռու մարզի Վանաձոր քաղաքում՝ Հայաստանի մեծությամբ երրորդ քաղաքում։ Մեծությամբ 3-րդ ֆուտբոլային ակադեմիան է Հայաստանում։

## Ակնարկ
Ակադեմիայի շինարարությունը սկսվել է 2014 թվականի սկզբին Հայաստանի ֆուտբոլի ֆեդերացիայի նախաձեռնությամբ և ՈՒԵՖԱ-ի աջակցությամբ։ 2016 թվականի հոկտեմբերի 29-ին համալիրը պաշտոնապես բացվել է ՀՖՖ նախագահ Ռուբեն Հայրապետյանի և Լոռու մարզպետ Արթուր Նալբանդյանի կողմից։ Բացման արարողությանը մասնակցել է Հայաստանի նախկին նախագահ Սերժ Սարգսյանը։

Ակադեմիան զբաղեցնում է 44,000 մ2 տարածք.
*3 մարզադաշտեր ֆուտբոլի համար, սովորական չափի բնական խոտով։
*1 ֆուտբոլային մարզադաշտ՝ սովորական չափի արհեստական ծածկույթով, նախատեսված 1000 հանդիսականի համար։
*1260 մ2 ընդհանուր մակերեսով եռահարկ ծառայողական շենք, որտեղ տեղակայված են ֆիթնես կենտրոն և սպա սրահ,ֆիզիոթերապևտիկ կաբինետներ, բժշկական ծառայություններ, կոնֆերանս դահլիճ և այլն։

Ակադեմիան կարող է ծառայել մինչև 600 ունկնդիրների։ Բոլոր մարզադաշտերը համապատասխանում են ՖԻՖԱ-ի և ՈՒԵՖԱ-ի կողմից սահմանված պրոֆեսիոնալ չափանիշներին։ Ներկայումս ակադեմիան սպասարկում է շուրջ 350 երիտասարդ պրակտիկանտներ։

Շինարարության ընդհանուր արժեքը կազմել է 1 133 000 000 դրամ (մոտ 2 385 000 ԱՄՆ դոլար)։ Ընդհանուր արժեքի մոտ 87%-ը վճարվել է ՀՖՖ-ի կողմից, իսկ մնացած մասը վճարվել է ՈՒԵՖԱ-ի կողմից։

## Ծանոթագրություններ

Կատեգորիա:2016 հիմնադրումներ Հայաստանում
Կատեգորիա:Ֆուտբոլը Հայաստանում
Սամվել Շահրամանյան

**Սամվել Սերգեյի Շահրամանյան** (դեկտեմբերի 1, 1978, ԼՂԻՄ, ԱԽՍՀ, ԽՍՀՄ), հայ քաղաքական և պետական գործիչ, Արցախի նախագահ (2023-2025), ԱՀ նախկին պետնախարար, ԱՀ ԱԱԾ նախկին տնօրեն, ԱՀ ռազմահայրենասիրության, երիտասարդության, սպորտի և զբոսաշրջության նախարար, գեներալ-մայոր։ 2023 թվականի սեպտեմբերի 9-ին կայացած Արցախի նախագահական ընտրություններում Շահրամանյանը, որը եղել է միակ թեկնածուն, ընտրվել է Արցախի նախագահ։

## Կրթություն
* 1995 թվականին ընդունվել է Երևանի Գրիգոր Զոհրապի անվան համալսարանի Միջազգային տնտեսագիտություն ֆակուլտետը։
* 1998 թվականին տեղափոխվել է ԱրՊՀ տնտեսագիտություն բաժինը և 1999 թվականին ավարտել այն։

## Աշխատանքային գործունեություն
* 1999-2008 թթ. ծառայել է ԼՂՀ ԿԱ ազգային անվտանգության ծառայությունում։
* 2008-2010 թթ. աշխատել է ԼՂՀ ԿԱ Հարկային պետական ծառայությունում` օպերատիվ հետախուզության վարչության պետի պաշտոնում։
* 2010-2013 թթ. ծառայել է ԼՂՀ Արդարադատության նախարարությունում, որպես ԼՂՀ Գլխավոր հարկադիր կատարող։
* 2013 թվականին նշանակվել է ԼՂՀ Ոստիկանության Ստեփանակերտի քաղաքային վարչության պետ, այնուհետև` քրեական հետախուզության վարչության պետ։
* 2014-2018 թթ. ծառայել է ԼՂՀ ԿԱ ազգային անվտանգության ծառայությունում` վարչության պետի պաշտոնում։
* 2018-2020 թթ. ԱՀ ԱԱԾ տնօրեն։
* 2018 թվականի հուլիսի 16-ին նշանակվել է ԱՀ գերիների, պատանդների և անհայտ կորածների հարցերով հանձնաժողովի նախագահ։
* 2020 թվականի մայիսի 29-ին ԱՀ նախագահի հրամանագրով շնորհվել է գեներալ-մայորի զինվորական կոչում։
* 2020 թվականի մայիսի 29-ին ԱՀ նախագահի հրամանագրով նշանակվել է ԱՀ ռազմահայրենասիրության, երիտասարդության, սպորտի և զբոսաշրջության նախարար։

## Արցախի Հանրապետության նախագահ
2023 թվականի սեպտեմբերի 9-ին կայացած Արցախի նախագահական ընտրություններում Սամվել Շահրամանյանը, որը եղել է միակ թեկնածուն, ընտրվել է Արցախի նախագահ։

### Ադրբեջանի ներխուժում Արցախ

### Արցախահայության էթնիկ զտումներ և Արցախի Հանրապետության լուծարում

## Այլ տվյալներ
1996-1999 թթ. ծառայել է ԼՂՀ պաշտպանության բանակում։

## Ընդհանուր տեղեկատվություն

## Ծանոթագրություններ

Կատեգորիա:Արցախի Հանրապետության Պաշտպանության բանակի գեներալ-մայորներ
Կատեգորիա:Արցախի Հանրապետության նախագահներ
Կատեգորիա:Հայ տնտեսագետներ
Հարթֆորդ (Վերմոնտ)

**Հարթֆորդ** (), քաղաք ԱՄՆ-ի Վերմոնտ նահանգի Ուինդսոր շրջանում։ Համաձայն 2010 թվականի ԱՄՆ-ի մարդահամարի տվյալների, քաղաքի բնակչությունը կազմում էր 9 952 մարդ։

## Պատմություն
Հարթֆորդը հիմնադրվել է 1716 թվականին՝  Նյու Հեմփշիր նահանգիի նահանգապետ Բենինգ Վենվորտի կողմից։

## Աշխարհագրություն
Քաղաքը գտնվում է Վերմոնտ նահանգի արևելյան մասում, Նյու Հեմփշիր նահանգի վարչական սահմանի մոտ, Ուայթ Ռիվեր գետի ափին։ Նահանգի վարչական կենտրոն Մոնպելյեից մոտավորապես 67 կմ հեռավորության վրա, հարավ-արևելքում։ Բացարձակ բարձրությունը ծովի մակարդակից 160 մետր է։

Ըստ ԱՄՆ մարդահամարի բյուրոյի, քաղաքի տարածքը 118.9 կմ² է, որից 116,5 կմ² ՝ ցամաք և 2,4 կմ² (այսինքն ՝ 2,02%) ջրային մակերես է։

## Ժողովրդագրություն
2000 թվականի մարդահամարի համաձայն, Հարտֆորդում բնակվում էր 10.367 մարդ, 2800 ընտանիք, ուներ 4.509 տնային տնտեսություն և 5 493 տուն։ Բնակչության միջին խտությունը մեկ քառակուսի կիլոմետրում կազմում էր մոտ 47 մարդ։

Քաղաքի ռասայական կազմը ըստ մարդահամարի հետևյալն էր. 97,02% սպիտակամորթ, 0,55% աֆրոամերիկացի, 0,31% բնիկ ամերիկացի, 0,88% ասիացիներ, 0,03% խաղաղօվկիանոսյան կղզու բնակիչներ, 1։ 05% -ը `խառը ռասաների ներկայացուցիչներ, 0.16% -ը` այլ ազգություններ։ Իսպանախոսները կազմում են բնակչության 0,85% -ը։

4509 տնային տնտեսություններից 28.7% -ը 18 տարեկանից ցածր երեխաներ են մեծացնում, 48.8% -ը ամուսիններ են, ովքեր միասին են ապրում, ընտանիքների 10.2% -ում կանայք ապրում են առանց ամուսինների, 37.9% -ը չունեն ընտանիքներ։ Մարդահամարի պահին ընտանիքների ընդհանուր թվի 30.6% -ը ապրել ենինքնուրույն, իսկ 10,9% -ը միայն 65 տարեկան և ավելի բարձր տարիքի միայնակ տարեցներ էին։ Տնային տնտեսության միջին չափը կազմել է 2.28, իսկ ընտանիքի միջին չափը`2.86 մարդ։

2000 թվականի մարդահամարի համաձայն, քաղաքի բնակչությունը ըստ տարիքային միջակայքի բաժանվել է հետևյալ կերպ. 23.4% -ը `18 տարեկանից ցածր բնակիչներ, 5,9% -ը` 18-ից 24 տարեկան, 29.3% -ը `25-ից 44 տարեկան, 26.7% - 45-ից 64 տարեկան, իսկ 14,7% -ը `65 տարեկան և ավելի բարձր տարիք։ Բնակիչների միջին տարիքը 40 տարի էր։ Բրեթլբորոյում յուրաքանչյուր 100 կանանց բաժին է ընկնում 89,9 տղամարդ, ընդ որում 18 տարեկան և բարձր տարիքի յուրաքանչյուր հարյուր կանանց բաժին է ընկնում նաև 18 տարեկանից բարձր 86,9 տղամարդ։

Մեկ տնային տնտեսության միջին եկամուտը քաղաքում կազմել է 42 990 ԱՄՆ դոլար, իսկ մեկ ընտանիքի միջին եկամուտը ՝ 51 286 դոլար։ Ընդ որում, տղամարդիկ ունեցել են տարեկան 35 969 ԱՄՆ դոլար միջին եկամուտ ՝ կանանց միջին տարեկան եկամտի 27 073 դոլարի դիմաց։ Մեկ շնչին ընկնող եկամուտը քաղաքում կազմել է տարեկան 22 792 դոլար։ Քաղաքում ընտանիքների ընդհանուր թվի 5,3% - ը և բնակչության ամբողջ թվաքանակի 8,5%-ը մարդահամարի պահին աղքատության նշագծից ցածր էին, ընդ որում ՝ նրանց 8,8%-ը 18 տարեկանից փոքր էր, իսկ 4,9% -ը՝ 65 և բարձր տարիքի։

## Ծանոթագրություններ

Կատեգորիա:Վերմոնտի քաղաքներ
Կատեգորիա:1761 թվականին հիմնադրված բնակավայրեր
Կատեգորիա:Հյուսիսային Ամերիկայի բնակավայրեր
Ամելիա Բենս

**Ամելիա Բենս** (), իսկական անունը՝ **Մարիա Ամելիա Բատվինիկ** (, ), արգենտինացի թատրոնի, կինոյի և հեռուստատեսության դերասանուհի, արգենտինական կինոյի ոսկե դարի աստղերից մեկը (1940-1950-ական թվականներ)։

## Կենսագրություն
Ռուսաստանից գաղթած հրեաների դուստր է։ Հայրը՝ Հաիմ Բատվինիկը, ներգաղթել է Մինսկից, մայրը՝ Անա Զագերը՝ Պինսկից։ Հինգ տարեկան հասակից սկսել է խաղալ մանկական թատրոնում։ Սովորել է Երաժշտության և ասմունքի ազգային կոնսերվատորիայում։ Առաջին դերը կինոյում խաղացել է 1933 թվականին *Դանսինգ* ֆիլմում (արգենտինական կինոյում երկրորդ ձայնային ֆիլմը)։ Վերջին անգամ հեռուստաէկրանին հայտնվել է 2004 թվականին, որից հետո շարունակել է հանդես գալ թատրոնում և ռադիոյում։ Նկարահանվել է 50 ֆիլմում Արգենտինայում, Պերուում, Չիլիում, Մեքսիկայում, Իսպանիայում։

Ի թիվս շատ այլ դերերի՝ կատարել է Ալֆոնսինա Ստորնի դերը *Ալֆոնսինա* ֆիլմում (1957), որը Բեռնիլի միջազգային կինոփառատոնում ներկայացրել է Արգենտինան։ Ավելի քան կես դար հետո՝ իննսուն տարեկան հասակում, հաջողությամբ կատարել է բանաստեղծուհու դերը *Ալֆոնսինա, ծովը ու ես* ներկայացման մեջ (2010)։

## Ժառանգություն
Ամելի Բենսի կինոկարիերան, որը տևել է շուրջ ութ տասնամյակ, դերասանուհուն անվերապահ ճանաչում է բերել։ 1995 թվականին Արգենտինայի սենատը նրան շնորհել է պատվավոր դիպլոմ երկրի մշակույթի մեջ ունեցած ներդրման համար, իսկ երկու տարի անց Արվեստի միջազգային ֆոնդը նրան արժանացրել է պարգևի արվեստում ապրելու համար։ 2007 թվականին Ամելիա Բենսը դարձել է Արգենտինայի կինեմատոգրաֆական ակադեմիայի արվեստի և գիտությունների պատվավոր անդամ։

## Ճանաչում
* *Արծաթե անգղ* Արգենտինական կինոքննադատների ասոցացիայի կողմից *Երրորդ համբույրը* ֆիլմի դերի համար (1942)

## Ծանոթագրություններ

Կատեգորիա:1914 ծնունդներ
Կատեգորիա:20-րդ դարի դերասանուհիներ
Կատեգորիա:2016 մահեր
Կատեգորիա:Անձինք այբբենական կարգով
Կատեգորիա:Արգենտինացի դերասանուհիներ
Կատեգորիա:Բեմական կեղծանուններ
Կատեգորիա:Բուենոս Այրես քաղաքում ծնվածներ
Կատեգորիա:Բուենոս Այրես քաղաքում մահացածներ
Կատեգորիա:Դերասանուհիներ այբբենական կարգով
Կատեգորիա:Նոյեմբերի 13 ծնունդներ
Կատեգորիա:Փետրվարի 8 մահեր
Կարոլինա Հերշել

**Կարոլինա Լուկրեցիա Հերշել** (, , անգլո-գերմանացի  աստղագետ, հայտնի անգլիացի աստղագետ, օպտիկ Ուիլիամ Հերշելի (1738-1822 թվականներին) կրտսեր քույրն ու օգնականը։ Արել է մի շարք աստղագիտական հայտնագործություններ, խմբագրել ու կազմել է աստղային ցուցակ (կատալոգ), որը լրացրել է թագավորական աստղագետ Ջոն Ֆլեմստիդի (1646-1719 թվականներին) հայտնի «Historiacoelestis Britannica» կամ «Flamsteed Designations» երկնային լուսատուների ցուցակը։ Նրա ներդրումը աստղագիտության մեջ ճանաչվել է Մեծ Բրիտանիայի կառավարության կողմից՝ նշվել է Ոսկե մեդալով (1828 թվական) և Լոնդոնի թագավորական աստղագիտական ընկերության պատվավոր անդամությամբ (1835 թվականին)։ Ընտրվել է Իռլանդական թագավորական ակադեմիայի պատվավոր անդամ (1838 թվականին)։

## Կենսագրություն
մինի|ձախից|Ուիլիամ և Կարոլինա Հերշելներ: Լիթոգրաֆիա մոտ. 1896 թվականին
Ծնվել է ռազմական երաժշտի ընտանիքում, որը ձգտում էր իր երեխաներին տալ երաժշտական կրթություն, ընտանիքի իններորդ երեխան էր։ 1772 թվականին ավագ եղբայր Ուիլիամ Հերշելի հրավերով տեղափոխվել է Անգլիա և քառասուն տարի եղել է նրա անբաժան օգնականը։

Համատեղ կյանքի առաջին ութ տարիներին, մինչ Ուիլիամ Հերշելը դեռ զբաղվում էր երաժշտությամբ, Կարոլինան հանդես էր գալիս որպես երգչուհի նրա բոլոր երաժշտական ստեղծագործություններում։ Երբ ընդլայնվում են Հերշելի աստղագիտական աշխատանքները, Կարոլինան սկսում է օգնել նրան դիտարկումներում և կատարում է գրառումները։ Ազատ ժամանակ Կարոլինան ինքնուրույն դիտում էր երկինքը և արդեն 1783 թվականին հայտնաբերեց երեք նոր միգամածություններ։ 1786 թվականին Կարոլինա Հերշելը հայտնաբերեց նոր գիսաստղ՝  կնոջ կողմից առաջին հայտնաբերված գիսաստղը, որին հետևեցին ևս միքանիսը։

Ուիլիամ Հերշելի մահից հետո (1822 թվական) Կարոլինա Հերշելը վերադարձավ Հաննովեր, որտեղ շարունակեց զբաղվել աստղագիտությամբ։ 1828 թվականին նա ավարտեց եղբոր ուսումնասիրած 2500 աստղային միգամածությունների ցուցակի վրա աշխատանքը, ինչի կապակցությամբ Մեծ Բրիտանիայի թագավորական աստղագիտական ընկերությունը պարգևատրեց նրան Ոսկե մեդալով, իսկ 1835 թվականին ընտրեց ընկերության պատվավոր անդամ։

1838 թվականին Կարոլինա Հերշելը ընտրվել է Իռլանդական թագավորական ակադեմիայի պատվավոր անդամ։

Ի պատիվ Կարոլինա Հերշելի  անվանվել են 1888 թվականին հայտնաբերված Լուկրեցիա աստերոիդը (281) և խառնարան Լուսնի վրա։

## Ծանոթագրություններ

## Գրականություն
* 
* 
* Michael Hoskin, 2005. Caroline Herschel as Observer. Journal for the History of Astronomy, Vol. 36, Part 4, No. 125, pp.&nbsp;373–406 (November 2005).
* 
* 
* 
* 

## Արտաքին հղումներ
* Caroline Herschel Biography, SEDS

Կատեգորիա:1750 ծնունդներ
Կատեգորիա:1848 մահեր
Կատեգորիա:9 հունվարի մահեր
Կատեգորիա:Անգլիացի աստղագետներ
Կատեգորիա:Անձինք այբբենական կարգով
Կատեգորիա:Աստերոիդ հայտնաբերողներ
Կատեգորիա:Գերմանացի աստղագետներ
Կատեգորիա:Գերմանացի մաթեմատիկոսներ
Կատեգորիա:Գիսաստղ հայտնաբերողներ
Կատեգորիա:Գիտնականներ այբբենական կարգով
Կատեգորիա:Երկարակյացներ
Կատեգորիա:Կին աստղագետներ
Կատեգորիա:Կին գիտնականներ
Կատեգորիա:Մարտի 16 ծնունդներ
Ջոն Սաթթեր

**Ջոն Սաթթեր ** (, ), ամերիկացի հետազոտող և շվեյցարական ծագում ունեցող ձեռնարկատեր, Ժամանակակիցներից ստացել է «Կալիֆոռնիայի կայսր» և «Գեներալ Զուտեր» մականունները։

## Կենսագրություն
Ծնվել է Բազելի գերմանալեզու գավառում (այդ պատճառով նրան շատերը գերմանացի էին համարում)։ 1834 թվականին տեղափոխվել է Նյու Յորք։ Մի քանի տարի Միսսուրի նահանգում զբաղվել է գյուղատնտեսությամբ։

1837 թվականին Սաթթերը (անգլերրեն տառադարձմամբ՝  *Sutter*) վաճառել է իր ողջ ունեցվածքը և արշավախումբ կազմել Կալիֆոռնիայում։ Սաթթերի անունը ամենից առաջ կապված է Կալիֆոռնիայի ոսկե տենդի հետ, 1848 թվականին  Սաթթերի սղոցարանի մոտակայքում հայտնաբերվել է առաջին ոսկին։ Ֆորտ Սաթթերին հարող տարածքում, որը նա հիմնադրել էր 1839 թվականին, այժմ տեղակայված է Կալիֆոռնիա նահանգի մայրաքաղաքը՝ Սակրամենտոն։

Ջոն Սաթթերը հայտնի է նաև որպես նախկին ռուսական գաղութ Ֆորտ Ռոսի առաջին գնորդ։

## Տես նաև
* Կալիֆոռնիայի ոսկե տենդ
* Նոր Հելվեցիա

## Գրականություն
* 
* 

## Ծանոթագրություններ

## Արտաքին հղումներ
* Дневники Джона Саттера

Կատեգորիա:Կալիֆոռնիայի պատմություն
Կատեգորիա:Փետրվարի 23 ծնունդներ
Ջոկատ 516

**Ջոկատ 516** () ճապոնական Կվանտունական բանակի հատուկ ջոկատ, որը նման է «Ջոկատ 731»-ին (ենթարկվում էր ջոկատ 731 ին) և «Ջոկատ 100»-ին։ Այն մասնագիտացված էր բարձրորակ քիմիական զենքի ստեղծման գործում, ղեկավարվում էր ճապոնական ոստիկանության կողմից, որը գտնվում էր Ցիցիկարեում՝ Չինաստանի հյուսիս արևելքում։ Ճապոնիայի կայսերական բանակի կողմից պաշտոնապես ջոկատն անվանվում է «Ջոկատ 516 Կվանտունական բանակի քիմիական զենքերի կառավարում»։

## Գործունեություն
Ջոկատն զբաղվում էր քիմիական զենքերի արտադրությամբ, որն օգտագործվում էր Ճապոնիայի կայսերական բանակի կողմից, որը պետք է դառնար հզոր զենք։ Դրանով  նրանք պետք է պատերազմեին ԽՍՀՄ-ի և Արևելյան Ասիայի երկրների դեմ։ Օգտագործվում էին հետևյալ քիմիական նյութերը (մեծամասնությունը օգտագործվեց Չանդեի ճակատամարտում)․
* Ֆոսգեն
* Ցիանական թթու
* Իպրիտ
* Լյուիզիտ

Ըստ չինական աղբյուրների, ջոկատն արտադրում էր  երկու միլիոն քիմիական զենք, որը պատերազմի ավարտին թաղվեց  հողում։ Ճապոնական տվյալներով, այդ թիվը կազմում էր 700 000։ Մինչև 1995 թվականը, Ճապոնիան հրաժարվում էր այն մեղադրանքներից, թե իբր զենքը լցրել են Նենցզյան գետը։ Եվ նաև պնդում էր, որ ԽՍՀՄ-ը առգրավված քիմիական  զենքը տրամադրել է Չինաստանին, որն էլ զենքը թաղել է հողում( զենքի մի մասը առգրավվել է Գոմինդանի կողմից)։ Չինաստանի Ժողովրդավարական Հարապետությունը դեռ շարունակում է Երկրորդ համաշխարհային պատերազմից հետո մնացած քիմիական զենքերի որոնումները, որոնք թաղվում են Դունհայի Գիրին մարզում։

## Տես նաև
* Ջոկատ 100
* Ջոկատ 731
* Սփոփման կայարան

## Ծանոթագրություններ

## Գրականություն
* 

Կատեգորիա:Զանգվածային ոչնչացման զենք
Կատեգորիա:Քիմիական զենք
Ժիգուրս Յանիս

**Ժիգուրս Յանիս** (, ), լատիշ գրող և թարգմանիչ։

## Կենսագրություն
Յանիշ Ժիգուրսը ծնվել է 1915 թվականի մարտի մեկին, Ռուսական կայսրության Լիֆլյանդի նահանգի Ֆելին քաղաքում։

Ավարտել է Ռիգայի երկրորդ քաղաքային գիմնազիան և էստոներենի դասընթացներ Տարտուում։

Աշխատել է Լատվիական ռադիոյում և Լատվիական Խորհրդային Սոցիալիստական Հանրապետության պետական գեղարվեստական նվագախմբում։ Եղել է Լատվիական ԽՍՀ-ի պետական տիկնիկային թատրոնի ղեկավարներից մեկը, դրա տնօրենը և գեղարվեստական ղեկավարը։ Ամուսնացել է գրող Էդվարդ Վիրզայի և բանաստեղծուհի Էլզա Ստրեստի դստեր` Ամալիրիս Լիեկնայի հետ։ Գրող և դիվանագետ Աննա Ժիգուրեի հայրն է։ 1951 թվականին նրան ազատել են տիկնիկային թատրոնից` որպես բռնաճնշվածի ազգականի այն բանից հետո, երբ Ստրեստեն դատապարտվել է 25 տարով, այսպես կոչված` «ֆրանսիական խմբի» գործով։ 1953 թվականին վերականգնվել է պաշտոնում։

Սկսել է տպագրվել 1933 թվականից։ «Ավազաբլրերի մարդիկ» (1964 թվական) և «Խաչը և խարիսխը» (1975 թվական) վեպերի, լատիշ բանաստեղծուհի Միրձա Քեմպեի մասին հիշողությունների «Այրված դիմանկար» (1988 թվական) գրքի հեղինակն է։ Լատիշերեն է թարգմանել էստոնացի գրողներ Մայտ Մետսանուրկի, Անտոն Հանսեն Տամսաարե և Յուհան Սմուուլի ստեղծագործությունները։ Եղել է Լատվիական ԽՍՀ գրողների միության անդամ, Էստոնական ԽՍՀ-ի արրվեստի վաստակավոր աշխատակից։ Եղել է Յուհան Սմուուլի  անվան էստոնական ԽՍՀ-ի գրական մրցանակի դափնեկիր։

Մահացել է 1988 թվականի օգոստոսի 30-ին։ Թաղված է Ռիգայի Ռայնիսի գերեզմանատանը։

## Ծանոթագրություններ

Կատեգորիա:Լատիշ գրողներ
Կատեգորիա:Լատիշ թարգմանիչներ
Սամանթա Բի

**Սամանթա Էնն Բի** ( ), կանադա-ամերիկացի կոմեդիանտ, սցենարիստ, պրոդյուսեր, դերասանուհի և հեռուստահաղորդավարուհի։

## Կենսագրություն
Սամանթա Էնն Բին ծնվել է 1969 թվականի հոկտեմբերի 25-ին Տորոնտոյում (Օնտարիո նահանգ, Կանադա)։ Սամանթային դաստիարակել է տատիկը։ Նա սովորել է Օտտավայի համալսարանի թատրոնում, Մոնրեալի ՄաքԳիլի համալսարանում և Տորոնտոյի *George Brown Theatre School*-ում։

Սամանթայի առաջնաելույթը կինոյում տեղի է ունեցել 2000 թվականին, որտեղ խաղացել է «Իրական երեխաներ, իրական արկածներ» հեռուստասերիալի «Պայթյուն։ Քրիստոֆեր Ուայզի պատմությունը» էպիզոդում որպես հարևանուհի։ Ընդհանուր առմամբ Բին խաղացել է ավելի քան 20 ֆիլմերում և հեռուստասերիալներում։ Նա նաև եղել է սցենարիստ, կինոպրոդյուսեր, լրագրող և հեռուստահաղորդավար։ 2003 թվականի հուլիսից Բին եղել է *The Daily Show* երգիծական հեռուստաշոուի թղթակիցներից մեկը։ 2015 թվականի ապրիլից նա լքել է շոուն, որպեսզի աշխատի *TBS* հեռուստաալիքի կատակերգական հաղորդման վրա։

Սամանթան ամուսնացել է 2001 թվականին սցենարիստ Ջեյսոն Ջոնսի հետ։ Ամուսինները ունեցել են երեք երեխա՝ դուստր՝ Փայփեր Բի Ջոնսը, որդի՝ Ֆլետչեր Բի Ջոնսը և ևս մեկ դուստր՝ Ռիփլի Բի Ջոնսը։

## Ֆիլմագրություն

## Ծանոթագրություններ

Կատեգորիա:20-րդ դարի ամերիկացիներ
Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի ամերիկացի կին գրողներ
Կատեգորիա:21-րդ դարի ամերիկացիներ
Կատեգորիա:21-րդ դարի դերասանուհիներ
Կատեգորիա:Ամերիկացի երգիծաբաններ
Կատեգորիա:Ամերիկացի կատակերգուներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի պրոդյուսերներ
Կատեգորիա:Ամերիկացի սցենարիստներ
Կատեգորիա:Ամերիկացի ֆեմինիստներ
Կատեգորիա:Դերասանուհիներ այբբենական կարգով
Կատեգորիա:Կանադացի դերասանուհիներ
Կատեգորիա:Կանադացի հեռուստատեսային դերասանուհիներ
Կատեգորիա:Կանադացի ֆեմինիստներ
Կատեգորիա:ՄաքԳիլի համալսարանի շրջանավարտներ
Կատեգորիա:Սցենարիստներ այբբենական կարգով